wickkiey/tamil-wikipedia-chunked huggingface dataset:
# 1971 இந்தியப் பொதுத் தேர்தல்

## முடிவுகள்

மொத்தம் 55.27% வாக்குகள் பதிவாகின
| கூட்டணி | கட்சி | align=வென்ற இடங்கள் | align=மாற்றம் | align=வாக்கு % |
| --- | --- | --- | --- | --- |
| காங்கிரசு கூட்டணி
இடங்கள்: **375**
மாற்றம்:
113
வாக்கு %: 47.52 | இந்திரா காங்கிரசு | **352** | 93 | **43.68** |
| திமுக | 23 | — | 3.84 |  |
| தேசிய ஜனநாயகக் கூட்டணி
இடங்கள்: 51 மாற்றம்: 65
வாக்கு %: 24.34 | காங்கிரசு (ஓ) | 16 | 17 | 10.43 |
| பாரதீய ஜனசங்கம் | 22 | 22 | 7.37 |  |
| சுதந்திராக் கட்சி | 8 | 15 | 3.07 |  |
| சம்யுக்தா சோசலிசக் கட்சி | 3 | 10 | 2.43 |  |
| பிரஜா சோசலிசக் கட்சி | 2 | 17 | 1.04 |  |
| மற்றவர்கள் | சிபிஎம் | 25 | 6 | 5.13 |
| சிபிஐ | 23 | — | 4.73 |  |
| மற்றவர்கள் | 67 | 12 | 18.3 |  |
# 1971 இந்தியப் பொதுத் தேர்தல்

## இவற்றையும் காண்க

- தமிழ்நாட்டில் இந்திய நாடாளுமன்றத் தேர்தல், 1971
# 4

கிபி ஆண்டு **4** (**IV**) என்பது ஜூலியன் நாட்காட்டியில் புதன்கிழமையில் ஆரம்பமான சாதாரண ஆண்டு அல்லது செவ்வாய்க்கிழமையில் தொடங்கிய ஒரு நெட்டாண்டு ஆகும் (பார்க்க: நெட்டாண்டு வழு). அக்காலத்தில் இவ்வாண்டு "கேட்டசு மற்றும் சட்டர்னியசு ஆகியோரின் ஆட்சி ஆண்டு" (*Year of the Consulship of Lamia and Servilius*) எனவும், "ஆண்டு 757" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 4 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது நான்காவது ஆண்டாகும். இதற்கு முந்தைய ஆண்டு கிபி 3 ஆகும்.
# 4

## நிகழ்வுகள்

<onlyinclude>
# 4

## நிகழ்வுகள்

### இடம் வாரியாக

#### ரோமப் பேரரசு

- பேரரசன் ஆகுஸ்டசு டிபேரியசு என்பவனை ரோமுக்கு அழைத்து தனது வாரிசாகவும், தனக்கு அடுத்த பேரரசன் ஆகவும் அறிவித்தான். அதே நேரம், அகிரிபா பஸ்துமசு என்பவனையும் தனது வாரிசாக அறிவித்தான்.
- டிபேரியசு தனது வார்சாக செருமானிக்கசு என்பவனைத் தனது வாரிசாக அறிவித்தான்.
- ரோமப் பேரரசுக்கும் செருமனிய பழங்குடி செருஸ்க்கி என்பவர்களுக்கும் இடையில் அமைதி உடன்பாடு எட்டப்பட்டது.
# 4

## நிகழ்வுகள்

### இடம் வாரியாக

#### மத்திய கிழக்கு

பார்த்தியா நிலப்பகுதியின் (இன்றைய ஈரானில்) அரசன் பிராத்தசிசு மற்றும் அரசி மூசா ஆகியோர் பதவியில் இருந்து அகற்றப்பட்டு படுகொலை செய்யப்பட்டனர்.
# 4

## நிகழ்வுகள்

### அறிவியல்

- டமாஸ்கசின் நிக்கலாசு 15 பாகம் கொண்ட உலக வரலாற்றை எழுதினார்.
</onlyinclude>
# 4

## பிறப்புகள்

- இயேசு கிறிஸ்து இவ்வாண்டிலேயே பிறந்ததாக சிலர் நம்புகின்றனர்.
# 4

## இறப்புகள்

- ஆர்மீனியாவில் இடம்பெற்ற சமர் ஒன்றில் கையசு சீசர் கொல்லப்பட்டான்.
# பிரானா மீன்

தம்மைவிடப் பலமடங்கு பெரிய விலங்குகளைக்கூட ஒரு சில நிமிடங்களி;ல் கடித்துக் குதறி எலும்புக் கூட்டை மட்டும் விட்டு வைக்கின்ற **பிரானா மீன்களின்** *(Piranha)* பற்கள் சவர அலகு போன்று கூர்மையானவை. தாடைகள் மிகவும் வலிமைமிக்கவை.
# பிரானா மீன்

## வாழுமிடம்

இந்த பிரானா மீன்கள் தென்அமெரிக்காவிலுள்ள ஆறுகளிலும், ஏரிகளிலும் வாழ்வதாகக் கூறப்படுகின்றன. ஆர்ஜன்டீனாவின் வடபகுதி முதல் கொலம்பியா வரையிலான பிரதேசத்தில் காணப்படுகின்ற இவ்வகை மீன்களின் வித்தியாசமான 20 இனங்கள் அமேசன் நதியில் வாழ்கின்றன..
# பிரானா மீன்

## இனம்

Serrasalmidae என்ற குடும்பத்தைச் சேர்ந்த பிரானா மீன் இனங்களுள் செந்நிற வயிற்றுப் பிரானா (Red-bellied piranha) என்பதே முரட்டுத்தனத்துக்குப் பெயர் பெற்றதாகும். Serrasalmus nattereri எனப் பாகுபடுத்தப்பட்டுள்ள இவ்வின மீன்கள் ஏனையவற்றைவிட மிக வலிமையான தாடைகளையும் மிகக் கூர்மையான பற்களையும் கொண்டுள்ளன.
# பிரானா மீன்

## வடிவம்

பிரானாமீன் இனங்களைச் சேர்ந்த பெரும்பாலான மீன்கள் நீளத்தில் 60 சென்றிமீற்றருக்கு மேல் வளர்வதில்லை. சில இனங்களில் வயிற்றுப் பகுதி செம்மஞ்சள் நிறமாகவும், ஏனைய பகுதிகள் வெள்ளி நிறமாகவும் இருக்கும். வேறு சில முற்றாகக் கறுப்பு நிறமானவை. பிரானா மீன்களின் தலைபெரியதாகவும் மழுங்கியும் இருக்கும். உடல் ஆழமானதாக இருப்பதோடு, வயிறு வாள் போன்ற விளிம்புடையதாகக் காணப்படும். இவற்றின் வலிமையான தாடைகளில் முக்கோண வடிவான கூரிய பற்கள் இருக்கின்றன. இரு தாடைகளும் ஒன்றுசேரும்போது கத்தரிக்கோலைப் போல நறுக்கக்கூடியனவாக இப்பற்கள் அமைந்துள்ளன.
# பிரானா மீன்

## இரை தேடல்

ஆற்றில் நீர்மட்டம் தாழ்வடையும் வேளையில் இவை கூட்டங்களாக இரை தேடிச் செல்கின்றன. ஒரு கூட்டத்தில் 100 க்கு மேற்பட்ட மீன்கள் இருக்கக்கூடும். பெரிய விலங்கொன்று தாக்கப்படும் சந்தர்ப்பங்களில் பல கூட்டங்கள் ஒன்றாகத் திரண்டு அவ்விலங்கைக் கடித்துக் குதறிவிடுகின்றன. பொதுவாக செந்நிற வயிற்றுப் பிரானாக் கூட்டமொன்றைச் சேர்ந்த மீன்கள் பரவிச் சென்று இரை தேடலில் ஈடுபடுகின்றன. இரையொன்று இனங்காணப்பட்டதும் கூட்டத்தின் அடுத்த உறுப்பினர்களுக்கு ஒலிச் சைகைகள் மூலம் செய்தி அறிவிக்கப்படும். பிரானாக்களின் செவிப்புலன் மிகக் கூர்மையானதாக இருப்பது கவனிக்கத்தக்கது. சைகை கிடைத்ததும் அனைத்து மீன்களும் இரையை நோக்கித் திரண்டு தாக்குதலை ஆரம்பிக்கின்றன. ஒவ்வொரு மீனும் இரையை ஒரு கடிகடித்துவிட்டு ஏனையவற்றிற்கு இடங்கொடுத்துவிட்டு அப்பால் செல்லும். இவ்வாறு குறுகிய நேரத்தினுள் எலும்புக்கூடு மாத்திரம் எஞ்சும் வரை இரையைத் தின்று தீர்த்துவிடுகின்றன. யானையே அகப்பட்டாலும் சிறிது நேரத்தில் இவ்வாறு தின்றுவிட்டு எலும்புளை மட்டும் விட்டுவிடும்.
# பிரானா மீன்

## மனிதர்கள் மீதான தாக்குதல்

மனிதர்கள் இவ்வாறு கொல்லப்படுவது மிக அபூர்வமாகவே நிகழ்கின்றது. எனினும், அண்மைக் காலத்தில் தென்னமெரிக்காவின் சில பகுதிகளில் மனிதர்கள் மீதான பிரானா தாக்குதல்கள் அதிகரித்து வந்துள்ளன. பிரேஸிலில் இடம்பெற்றுவரும் இத்தாக்குதல்களுக்கு Serrasalmus spilopleura என்ற பிரானா இனமே காரணமாக இருந்துள்ளது. தென்கிழக்கு பிரேஸிலில் ஒரு பிரதேசத்தில் மாத்திரம் 2003 கோடை காலத்தில் இரண்டு வாரங்களுக்குள் 52 தாக்குதல்கள் இடம்பெற்றிருந்தன. ஆறுகளுக்குக் குறுக்காக அணைகள் கட்டப்பட்டு நீரோட்டம் தடுக்கப்படுவது இவ்வதிகரிப்புக்குக் காரணமாக இருக்கலாம் என பேராசிரியர் இவான் சஸிமா என்ற பிரேஸில் நாட்டு விலங்கியலாளர் கூறியிருக்கிறார்.
# பிரானா மீன்

## விஞ்ஞானிகள் மறுப்பு

பிரானா கடிப்பதனால் ஏற்படும் காயம் வட்டவடிவமாகக் குழிபோல இருக்கும். பெருமளவு இழையங்களும் குருதியும் இதன் மூலம் இழக்கப்படலாம். நதிகளில் குளிக்கச் செல்பவர்களே பெரும்பாலும் தாக்குதலுக்கு ஆளாகின்றனர். பிரானாக் கூட்டங்களால் தின்று தீர்க்கப்பட்ட மனிதர்கள் பற்றிய செய்திகள் அண்மைக்காலத்தில் பல பகுதிகளிலிருந்தும் அறிவிக்கப்பட்டுள்ள போதிலும் விஞ்ஞானிகள் இச்செய்திகளை ஏற்றுக்கொள்ளத் தயங்குகின்றனர். மேற்சொன்னவாறு பிரானாக்களினால் முற்றாகத் தின்று தீர்க்கப்பட்டவர்கள் பலர் மாரடைப்பினாலோ, நீரில் மூழ்கியதாலோ இறந்த பின்னரே பிரானாத் தாக்குதல் இடம்பெற்றிருக்க வேண்டும் என விஞ்ஞானிகள் கருதுகின்றனர்.  
- அரும்பு - பொது அறிவுச் சஞ்சிகை
# சவீர் தாராபூர்

**சவீர் தாராபூர் **(Shavir Tarapore), (பிறப்பு 26 திசம்பர் 1957), ஒருநாள் பன்னாட்டுத் துடுப்பாட்டங்களிலும் இருபது20 துடுப்பாட்டங்களிலும் செயலாற்றிவரும் ஓர் இந்தியத் துடுப்பாட்ட நடுவர். 1999ஆம் ஆண்டில் முதல் பன்னாட்டுத் துடுப்பாட்டத்தில் துவங்கி இதுவரை 9 ஒ.ப.து ஆட்டங்களிலும் இரண்டு இருபது20 ஆட்டங்களிலும் செயலாற்றியுள்ளார்.  
மேலும் கர்நாடக மாநிலத் துடுப்பாட்ட அணிக்காக 1980/81 முதல் 1986/87 வரை ஆடியுள்ளார். ஆறு ஆட்டங்களில் 20 ஓட்டங்கள் எடுத்துள்ளார். தனது கழல்திருப்பப் பந்துவீச்சால் ஒன்பது விக்கெட்களை 37.66 என்ற சராசரியில் எடுத்துள்ளார். மூன்று பந்துகளை பிடித்து மட்டையாளரை வெளியேற்றியுள்ளார்.  
சுரேஷ் சாத்திரிக்கு மாற்றாக ப.து.அவின் பன்னாட்டு நடுவர் குழாமில் எடுத்துக்கொள்ளப் பட்டுள்ளார்.  
- கிரிக்கின்ஃபோ: சவீர் தாராபூர்
# அமீஷ் சாஹிபா

**அமீஷ் மகேஷ்பாய் சாஹிபா **(Amiesh Maheshbhai Saheba) (பிறப்பு 15 நவம்பர் 1959, அகமதாபாத்) ஓர் முன்னாள் இந்தியத் துடுப்பாட்ட வீரரும் துடுப்பாட்ட நடுவரும் ஆவார்.குசராத் மாநிலத் துடுப்பாட்ட அணியில் மட்டையாளராக விளையாடியுள்ளார்.  
பன்னாட்டுத் துடுப்பாட்ட அவையின் நடுவர்கள் குழாமில் சேர்க்கப்பட்டு தனது முதல் பணியை தேர்வுத் துடுப்பாட்டமொன்றில் 12 திசம்பர் 2008ஆம் ஆண்டு செய்தார்.  
2008ஆம் ஆண்டு ஹர்பஜன் சிங்கிற்கும் ஸ்ரீசாந்த்திற்குமிடையே ஏற்பட்ட சர்ச்சையில் கருத்துக் கூறியதற்காக இவருக்கு 48 மணிநேர அவகாசமளித்து இரு ஆட்டங்கள் இடைநீக்க எச்சரிக்கையுடன் காரணம் கேட்கும் குறிப்பாணை வழங்கப்பட்டது.  
இதுவரை 44 ஒருநாள் பன்னாட்டுத் துடுப்பாட்டங்களிலும் மூன்று இருபது20 ஆட்டங்களிலும் இரண்டு தேர்வுத் துடுப்பாட்டங்களிலும் செயலாற்றியுள்ளார்.
# பன்னாட்டு நடுவர்கள் மற்றும் முறையீடு நடுவர்கள் குழாம்

**பன்னாட்டு நடுவர்கள் மற்றும் முறையீடு நடுவர்கள் குழாம் ** (**International Panel of ICC Umpires and Referees**) 1994ஆம் ஆண்டு பன்னாட்டுத் துடுப்பாட்ட அவையால் ஒவ்வொரு தேர்வுத் துடுப்பாட்டத்திலும் ஓரு நடுநிலை நடுவர் செயலாற்றுமாறிருக்க அமைக்கப்பட்டது. இது 1992/93 ஆண்டுகளில் நடத்தப்பட்ட சோதனை முயற்சியின் வெற்றியைத் தொடர்ந்து அமலாக்கப்பட்டது. இந்தக் குழாம் பத்து தேர்வுத் துடுப்பாட்ட நாடுகளின் துடுப்பாட்ட வாரியங்கள் ஒவ்வொன்றும் நியமிக்கும் நடுவர்களால் நிரப்பப் பட்டது. 2002ஆம் ஆண்டுமுதல் இதன் பணிக்கு உதவியாக பன்னாட்டுத் துடுப்பாட்ட அவையின் மேற்தட்டு நடுவர் குழு அங்கத்தினர்களும் செயலாற்றுகின்றனர்.  
பன்னாட்டுக் குழாமின் நடுவர்கள் உள்நாட்டு ஒருநாள் துடுப்பாட்டங்களில் செயலாற்றுவர்; வேலைப்பளு மிகும்போதெல்லாம் தேர்வுத் துடுப்பாட்டங்களிலும் வெளிநாட்டில் நிகழும் ஒருநாள் துடுப்பாட்டங்களிலும் மேற்தட்டு நடுவர்களுக்கு துணையாக செயலாற்றுவர். ஒவ்வொரு முழு அங்கத்தினர் நாட்டு துடுப்பாட்ட வாரியமும் இரண்டு ஆட்ட நடுவர்களையும் ஓர் முறையீடு நடுவரையும் குழாமிற்கு நியமிக்கிறது.
# ஆத்மானந்தர்

**சுவாமி ஆத்மானந்தா** (டிசம்பர் 8, 1883 - மே 14, 1959) திருவனந்தபுரத்தில் வாழ்ந்து மறைந்த வேதாந்தி மற்றும் யோகி. இவரது வீட்டில் நிகழும் வேதாந்த வகுப்புகள் சர்வதேசப் புகழ்பெற்றவை. ஆல்டஸ் ஹக்ஸ்லி, ஜூலியன் ஹக்ஸ்லி, பால் பிரண்டன் போன்ற பலர் இவரது மாணவர்கள். இவரை கார் குஸ்தாவ் யுங் வந்து சந்தித்திருக்கிறார்.
# ஆத்மானந்தர்

## வெளி இணைப்பு

- ஆத்மானந்தா பற்றி ஜெயமோகன்
# வழுத்தூர்

**வழுத்தூர்** என்பது தஞ்சாவூர் - கும்பகோணம் தேசிய நெடுஞ்சாலையில் பாபநாசம் சட்டமன்ற தொகுதியில் அமைந்துள்ள கிராமம்.  
இங்கு இந்து மற்றும் இசுலாமிய இனத்தை சேர்ந்த மக்களும் பிற மதத்தைச் சேர்ந்தவர்களும் வசிக்கிறார்கள். இங்குள்ள மக்களின் பிரதான தொழில் விவசாயம் மற்றும் கட்டிட வேலை.
# வழுத்தூர்

## வழிபட்டுத் தலங்கள்

இங்கு கைலாசநாதர் கோவிலும், பழமை வாய்ந்த அஷ்ஷைகு ஷாஹ் முஹம்மது வலியுல்லாஹ் தர்ஹாவும், முகையத்தின் ஆண்டவர் பள்ளிவாசலும் சிறப்பு மிக்க வழிபாடு தலங்களாகும்.
# நடுவர் (துடுப்பாட்டம்)

**நடுவர் **(umpire) எனத் துடுப்பாட்டத்தில் குறிப்பிடப்படுபவர் இரு அணிகளையும் சார்ந்திராது நடுநிலையுடன் ஆடுகளத்தில் துடுப்பாட்ட விதிகளுக்குற்பட்டு முடிவுகள் எடுக்கக்கூடிய அதிகாரம் கொண்டவர். பந்து வீச்சு சரியான முறையில் வீசப்பட்டுள்ளதா, விக்கெட்களுக்கான முறையீடுகள் மற்றும் ஆட்டம் பொதுவான விதிகளுக்குட்பட்டு நடக்கிறதா என்பன குறித்த முடிவுகளை எடுப்பதுடன் எத்தனை பந்துகள் வீசப்பட்டுள்ளன என்பதை நினைவிறுத்தி பந்து வீச்சு நிறைவடைந்ததை அறிவிப்பார்.  
துடுப்பாட்ட நடுவரும் துடுப்பாட்ட முறையீடு நடுவரும் (referee) வெவ்வேறு பணிகளைச் செய்பவர்கள். முறையீடு நடுவர் ஆட்டத்தின் போக்கை மாற்றும்விதமான முடிவுகளை எடுப்பதில்லை. பன்னாட்டு துடுப்பாட்ட போட்டிகளில் ஆட்டத்தினைக் கண்காணித்து மேலாளும் மட்டுறுத்தனராக உள்ளார்.
# நடுவர் (துடுப்பாட்டம்)

## வெளியிணைப்புகள்

- ICC Match Officials
# 1830

**1830** (**MDCCCXXX**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய, 12 நாட்கள் பின்தங்கிய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.
# 1830

## நிகழ்வுகள்

- சனவரி 13 - லூசியானாவில் நியூ ஓர்லீன்ஸ் நகரில் பெரும் தீ பரவியது.
- பெப்ரவரி 3 – ஒட்டோமான் படைகளிடம் இருந்து கிரேக்கம் விடுதலை பெற்றது.
- மே 13 – பெரும் கொலம்பியாவில் இருந்து எக்குவடோர் பிரிந்தது.
- சூன் 12 - 34,000 பிரெஞ்சுப் படைகள் அல்ஜீரியாவை அடைந்ததில் இருந்து பிரெஞ்சுக் குடியேற்றம் அந்நாட்டில் ஆரம்பமாகியது.
- சூன் 26 – ஐக்கிய இராச்சியத்தின் மன்னனாக நான்காம் வில்லியம் முடி சூடினான்.
- சூலை 5 - அல்ஜீரியா மீது பிரான்ஸ் படையெடுத்தது.
- சூலை 17 – பார்த்தலேமி திமோனியே தையல் இயந்திரத்துக்கான காப்புரிமத்தை பிரான்சில் பெற்றார்.
- சூலை 20 – யூதர்களுக்கு கிரேக்கம் குடியுரிமையை வழங்கியது.
- சூலை 27 – பிரான்சில் சூலை புரட்சி ஆரம்பம்.
- சூலை 29 - பிரான்சின் பத்தாம் சார்ல்ஸ் முடி துறந்தான்.
- ஆகத்து 9 – பிரான்சின் அரசனாக பூயி பிலிப் முடி சூடினான்.
- ஆகத்து 25 - பெல்ஜியப் புரட்சி ஆரம்பமானது.
- ஆகத்து 31 – புல் வெட்டும் இயந்திரத்துக்கான காப்புரிமத்தை எட்வின் படிங் பெற்றார்.
- செப்டம்பர் 15 - இங்கிலாந்தில் மான்செஸ்டரிலிருந்து லிவர்பூர் வரை ஜார்ஜ் ஸ்டீபென்சன் முதன் முதல் ரயில் வெள்ளோட்டம் பார்க்கப்பட்டது.
- செப்டம்பர் 27 – பெல்ஜியப் புரட்சி முடிவுக்கு வந்தது.
- அக்டோபர் 4 - பெல்ஜியம் நெதர்லாந்து நாட்டில் இருந்து பிரிந்து தனிநாடாகியது.
- நவம்பர் 29 - போலந்தில் ரஷ்யாவின் ஆட்சிக்கெதிராக புரட்சி வெடித்தது.
# 1830

## பிறப்புகள்

- சிவசம்புப் புலவர், ஈழத்துப் புலவர்
# 1830

## இறப்புகள்

- டிசம்பர் 17 - சிமோன் பொலிவார், புரட்சியாளர் (பி. 1783)
- மே 16 - ஜோசப் ஃவூரியே பிரெஞ்சுக் கணிதவியலர் (பி. 1768)
# விக்கிப்பீடியா:பங்களிப்பாளர் அறிமுகம்/ஜெயமோகன்

1962 இல் குமரி மாவட்டத்தில் திருவரம்பு என்ற ஊரில் பிறந்தவர். தமிழில் 1986 முதல் எழுதிவரும் எழுத்தாளர். தன்னுடைய விஷ்ணுபுரம் நாவலுக்காகப் பரவலாக அறியப்பட்டவர். திரைப்படங்களுக்கும் வசனம் எழுதி வருகிறார். இதுவரை அறுபதுக்கும் மேற்பட்ட நூல்கள் வெளிவந்துள்ளன. கதா விருது, சம்ஸ்கிருதி சம்மான் விருது, பாவலர் விருதுகளைப் பெற்றுள்ளார். www.jeyamohan.in என்ற இணையதளத்தில் தொடர்ந்து இவருடைய படைப்புகள் வெளியாகின்றன.
# இலவச இலத்திரனியல் பொருட்கள் (ஹொங்கொங்)

அகற்றும் பொருட்களை சேகரிக்கும் ஒரு சமுகசேவை நிறுவனம்]]
**இலவச இலத்திரனியல் பொருட்கள்** அல்லது **இலவச தளப்பாடப் பொருட்கள்** என்பது ஹொங்கொங்கில் பணம் இன்றிப் பெற்றுக்கொள்ள கூடிய பொருட்களாகும். இவ்வாறு இலவசமாகப் பொருட்களைக் கொடுப்போருக்காக, இலவசமாக விளம்பரம் செய்துக்கொள்ளும் வசதியையும் ஹொங்கொங்கில் சில செய்தித்தாள்களும், சில இணையத்தளங்களும் வழங்குகின்றன. அவற்றில் ஹொங்கொங் வாழ் மக்கள் மத்தியில் எல்லோருக்கும் தெரிந்த தளமாக ஏசியா எக்சுபட் எனும் தளம் குறிப்பிடத்தக்கது; அத்தளத்தில் ஒவ்வொரு நாளும் இலவசப் பொருட்கள் தொடர்பான தகவல்கள் வெளிவந்த வண்ணமே இருக்கும்.
# இலவச இலத்திரனியல் பொருட்கள் (ஹொங்கொங்)

## கிடைக்கும் பொருட்கள்

அவ்வாறு இலவசமாக வழங்கும் பொருட்களில் கணினி, மடிக்கணினி, தொலைக்காட்சிப் பெட்டி, குளிர்சாதனப் பெட்டி, வீட்டுக்குளிரூட்டி, சூடேற்றி போன்ற அனைத்து இலத்திரனியல் பொருட்களும் உள்ளடங்கும். தற்கால வீட்டு மற்றும் அலுவலகத் தளபாடப் பொருட்களும் கூட ஒவ்வொரு நாளும் விளம்பரப்படுத்தப் படுகின்றன. இவற்றை இந்தியா, பாக்கித்தான், இலங்கை போன்ற நாட்டவர்கள் இவ்விளம்பரங்களை பார்த்துச் சென்று, தமக்கு தேவையானவற்றை வேண்டி தமது நாடுகளுக்கு அனுப்பி வைப்பதும் உண்டு. ஹொங்கொங்கிலேயே வாங்கிப் பயன்படுத்துவதும் உண்டு. இன்னும் ஹொங்கொங்கிலேயே நிரந்தர வதிவுரிமைப் பெற்று, நல்ல வருமானம் பெறுவோரும், பணம் கொடுத்து இலத்திரனியல் பொருட்களை வாங்க விரும்பாமல், தமக்கு தேவையான பொருட்கள் இலவசமாக கிடைக்கும் வரை காத்திருப்பதனையும் காணக்கிடைக்கிறது.
# இலவச இலத்திரனியல் பொருட்கள் (ஹொங்கொங்)

## இலவசமாகக் கொடுப்பதற்கான காரணங்கள்

- ஹொங்கொங் பொருளாதார வளர்ச்சியில் அதியுயர் வளர்ச்சிமிகு நாடாகும். மக்களின் வாழ்க்கைத் தரம் மிகவும் உயர்ந்தது. அதனால் உலகில் அறிமுகமாகும் புதியப்புதிய இலத்திரனியல் பொருட்களை உடனுக்குடன் வாங்க வேண்டும் எனும் எண்ணம் கொண்ட தரப்பினர் உள்ளனர். அவ்வாறானவர்கள் தாம் ஏற்கனவே வாங்கப்பட்ட பொருட்களை இலவசமாக கொடுத்துவிட முனைகின்றனர்.  
- பணம் கொடுத்து வாங்கியப் பொருட்கள் பின்னர் பிடிக்காமல் போனால் அவைகளும் இலவசமாகக் கொடுக்கப்பட்டுவிடும்.  
- வசிப்பிடம் மாறும் போது அநேகமானோர் வீட்டின் அனைத்து பொருட்களையும் தற்காலப் புதிய வசதியுடன் கூடிய பொருட்களை வாங்க விரும்புவதால், ஏற்கனவே பயன்படுத்திய முழு வீட்டுப் பொருட்களுமே இலவசமாகக் கொடுக்கப்பட்டுவிடும்.  
- சில உயர் மட்டத் தொழில்களில் இருப்போருக்கு தற்கால இலத்திரனியல் உட்பட அனைத்து பொருட்களும், தாம் பணிப்புரியும் நிறுவனம் வழங்குவதால், (வீடும் உட்பட) நிறுவன மாற்றம் ஆகும் போது அவை இலவசமாக கொடுக்கப்பட்டுவிடும்.  
- புதிதாக ஒரு பொருளை வாங்கியவுடன் அவற்றை அப்புறப்படுத்துவதில் உள்ள சிரமம் காரணமாக இலவசமாக கொடுக்க முன்வருவோரும் உள்ளனர். குறிப்பாக இவை அளவில் பெரியதான வீட்டுத் தளப்பாடப் பொருட்களாக இருக்கும். அவ்வாறான பொருட்களை சென்று இலவசமாக பெறுவோருக்கு வாகணக் கட்டனத்தையும் அவர்களே இலவசமாக வழங்குவதாக அறிவிப்பவர்களையும் அவதானிக்க முடிகிறது.  
இவ்வாறு இலவசமாக வழங்குவதாக விளம்பரப்படுத்தியும் எவரும் வாங்கவில்லையாயின், குறிப்பிட்ட பொருட்களின் உரிமையாளர்கள் மேலதிகமாக தங்கள் கையில் பணத்தை செலவிட்டு வீட்டுப் பொருட்கள் அப்புறப்படுத்தும் நிறுவனங்களை நாடுவதும் காணப்படுகின்றன. அத்துடன் இவ்வாறான இலவசப் பொருட்களை வாங்கி வறுமையான நாடுகளுக்கு அனுப்பி வைக்கும் சமூக சேவை நிறுவனங்கள் முதல், உள்ளூரில் மிகவும் குறைந்த விலையில் வசதி குறைந்தோரின் நலன் கருதி விற்பனை செய்யும் சமூக சேவை கடைகள் வரை ஹொங்கொங் எங்கும் காணப்படுகின்றன.
# இலவச இலத்திரனியல் பொருட்கள் (ஹொங்கொங்)

## சமூக சேவை நிறுவனங்கள்

ஹொங்கொங்கில் இவ்வாறான நிலை இருப்பதால், ஹொங்கொங்கில் வாழ்வோர் எவருக்கும் அத்தியாவசியப் பொருட்கள் இல்லாத நிலை பெரும்பாலும் இல்லை எனலாம். அத்துடன் அடிப்படை வசதியற்றோர் என்றால், *தேடிச் சென்று* அடிப்படை வசதிகளை செய்துகொடுக்க சமூகசேவை நிறுவனங்களும் காத்துக்கொண்டுள்ளன.
# சட்டம்பி சுவாமி

வித்யாதிராஜ **சட்டம்பி சுவாமிகள்** (*Chattampi Swamikal*)(ஆகஸ்ட் 1853 - மே 5, 1924) கேரளத்தில் புகழ்பெற்றிருந்த ஒரு வேதாந்தி, யோகி. இந்துமதச் சீர்திருத்தக்காரர். இந்து மதத்தின் பிராமணச் சடங்குகளுக்கு எதிராக போராடியவர். நாராயண குருவின் சமகாலத்தவர், மூத்த தோழர்; ஆத்மானந்தரின் ஆசிரியர்.
# சட்டம்பி சுவாமி

## வாழ்க்கை

அய்யப்பன் பிள்ளை என்ற இயற்பெயர் கொண்ட சட்டம்பி சுவாமி திருவனந்தபுரத்துக்கு அருகே உள்ள கொல்லம் அல்லது கொல்லூர் என்ற சிற்றூரில் பிறந்தார். தந்தை தாமரசேரி வாசுதேவ சர்மா ஒரு நம்பூதிரி மாவேலிக்கராவைச் சேர்ந்த பிராமணர், இவரது தாயார் கண்ணம்மூலாவைச் சேர்ந்த நாயர் வகுப்பைச் சேர்ந்தவர். குஞ்ஞன்பிள்ளை என்று செல்லப்பெயர் வைத்து அழைக்கப்பட்டார்.  
இவரது பெற்றோரால் இவருக்கு முறையான கல்வியை வழங்க முடியாததால், பள்ளிகளில் படித்த தனது அண்டைவீட்டுக் குழந்தைகளிடமிருந்து எழுத்துக்கள் மற்றும் சொற்களைக் கற்றுக்கொண்டார். சம்சுகிருதமும், தமிழும், சோதிடமும் பயின்றபின் சொந்த முயற்சியால் ஆங்கிலத்தில் தேர்ச்சி பெற்றார். நாகர்கோயிலைச் சேர்ந்த வடிவீசுவரம் வேலுப்பிள்ளை ஆசான் இவரது ஆசிரியர். பதினைந்து வயதில் திருவனந்தபுரம் பேட்டை என்ற இடத்தில் இருந்த இராமன்பிள்ளை ஆசான் என்பவரிடம் அடிமுறையும் வர்ம வைத்தியமும் கற்றார். இங்குதான் சட்டம்பி என்ற பெயர் கிடைத்தது. இதற்கு பயில்வான் என்று பொருள். அதன் பின் தைக்காடு அய்யாவு ஆசானிடம் ஹடயோகம் பயின்றார். இவரது குருநாதர் யார் என்று தெரியவில்லை. நாகர்கோயிலை ஒட்டிய மருத்துவாழ் மலையில் பலகாலம் இவர் தவம் செய்திருக்கிறார். அப்போது தன் குருவை கண்டடைந்திருக்கலாம் என்கிறார்கள். இவர் தமிழ் சித்தர் மரபைச் சேர்ந்தவர் என்பவர்கள் உண்டு.
# சட்டம்பி சுவாமி

## வாழ்க்கை

### நாராயணகுரு

சட்டம்பி சுவாமிகள் தைக்காடு அய்யாவு ஆசானிடம் ஹடயோகம் கற்றபோது இளைய மாணாக்கராக இருந்தவர் நாராயணகுரு. 1882ல் வாமனபுரம் அருகே அணியூர் என்ற ஊரில் நிகழ்ந்த கோயில் விழாவில் துறவியானபின் இருவரும் முதன்முறையாக சந்தித்ததாகச் சொல்லப்படுகிறது. மருத்துவாழ்மலையில் இருந்தபோதே நாராயணாகுருவிடம் அவருக்கு உறவிருந்திருக்கிறது. நாராயணகுருவும் சட்டம்பி சுவாமிகளும் சேர்ந்து நீண்ட பயணங்களை மேற்கொண்டார்கள். மருத்துவாழ்மலையில் ஒருகுகையில் தவமிருந்தார்கள். அந்த குகை இப்போதும் அவர்களின் நினைவிடமாகப் பேணப்படுகிறது. நாராயணகுரு அருவிப்புறத்தில் அவரது புகழ்பெற்ற சிவலிங்க பதிட்டையை நிகழ்த்தியபோது சட்டம்பி சுவாமி உடனிருந்தார்.
# சட்டம்பி சுவாமி

## வாழ்க்கை

### சமூக சீர்திருத்தம்

சட்டம்பி சுவாமிகள் சமூக சீர்திருத்தத்துக்காக போராடியவர். இந்து சமூகத்தில் அன்றிருந்த பல்வேறு சமூகச் சீர்கேடுகளுக்கெதிராக கடுமையாக எழுதியும் பேசியும் சுற்றுப்பயணம் செய்தார். தீண்டாமைக்கும் சாதிவேறுபாடுகளுக்கும் எதிரான சுவாமியின் தாக்குதல்கள் மிகவும் வேகம் உடையவை. கிறித்தவ மதமாற்ற முறைகளைப்பற்றியும் கடுமையான எதிர்ப்புகளை அவர் பதிவுசெய்திருக்கிறார். நீல கண்ட தீர்த்தபாதர், தீர்த்தபாத பரம ஹம்சர், ஆத்மானந்தா போன்ற யோகிகளும் கவிஞர் போதேஸ்வரன், பெருநெல்லி கிருஷ்ணன் வைத்யன்ம் வெளுத்தேரி கிருஷ்ணன் வைத்தியன் போன்ற பல இல்லறத்தாரும் அவருக்கு மாணவர்களாக இருந்தார்கள்.
# சட்டம்பி சுவாமி

## வாழ்க்கை

### சுவாமி விவேகானந்தருடனான சந்திப்பு

சுவாமி விவேகானந்தர் 1892 ஆம் ஆண்டு டிசம்பர் மாதம் எர்ணாகுளத்திற்குச் சென்றபோது சட்டம்பிசுவாமிகளும் அங்கே இருந்தார். சுவாமி விவேகானந்தரைப் பற்றிக் கேள்விப்பட்டு அவரைக் காண வந்து கூட்டத்தைக் கண்டு தூரத்திலிருந்து அவரை தரிசித்து விட்டு சென்றார் சட்டம்பிசுவாமிகள். சட்டம்பி சுவாமிகளைப் பற்றிக் கேள்விப்பட்ட சுவாமி விவேகானந்தர், அவ்வளவு பெரிய மகான் என்னைத் தேடி வருவதா என்று கூறி தாமே சட்டம்பி சுவாமிகளைக் காணச் சென்றார். சட்டம்பி சுவாமிகளுக்கு இந்தி மொழி தெரியாததால், இருவரும் சமஸ்கிருதத்தில் தனிமையில் உரையாடினர். சட்டம்பி சுவாமிகளிடம் சின்முத்திரையின் பொருள் கேட்டார் சுவாமிஜி. தமிழ் நூற்களை நன்கு கற்றிருந்த சட்டம்பி சுவாமிகள் சின்முத்திரைக்கு அருமையாக விளக்கம் அளிக்கவே, சுவாமிஜி மகிழ்ந்தார். சுவாமிஜியின் அசைவ உணவுப் பழக்கத்தை மட்டும் ஏற்றுக்கொள்ள சட்டம்பி சுவாமிகளால் முடியவில்லை.சட்டம்பி சுவாமிகளால் பெரிதும் கவரப்பட்டார் சுவாமி விவேகானந்தார்.
# சட்டம்பி சுவாமி

## வாழ்க்கை

### பன்மனை ஆசிரமம்

வாழ்வின் கடைசிக்காலத்தில் சுவாமி பன்மன என்ற ஊரில் தங்கியிருந்தார். கும்பளத்து சங்குப்பிள்ளை என்ற அறிஞர் அவருடைய புரவலராக இருந்தார். இன்று அவர் சமாதியான இடம் பன்மனை ஆசிரமம் என்று அழைக்கப்படுகிறது.1934ல் திருவிதாங்கூருக்கு வந்த காந்தி அடிகள் அங்கே ஒருநாள் தங்கியிருந்தார்.  
=
# சூடேற்றி

**சூடேற்றி** (Heater) என்பது வெக்கையான அல்லது சூடானக் காலத்தில் வசிப்பிடங்களில் பொருத்தப்பட்டிருக்கும் குளிரூட்டி போன்று, குளிரான காலங்களில் வசிப்பிடச் சுவர்களில் பொருத்தப்படும் அல்லது வசிப்பிடங்களில் வைக்கப்படும் சூடை ஏற்றும் ஒரு மின்னியல் சாதனமாகும். இந்தக் கருவியினுள் கம்பிச்சுருள் ஒன்று அமைக்கப்பட்டிருக்கும். இக்கம்பிச் சுருளின் வழியாக மின்சாரம் செல்லும் போது அந்தக் கம்பிச் சுருளானது வெப்பமடைகிறது. இவ்வாறு பெறப்படும் வெப்பமானது வெப்பக்கடத்தல் விதிகளின் படி அறையை கதகதப்பாக்குகிறது.  
இத்தகைய கருவிகளில் பெறப்படும் வெப்பத்தைக் கட்டுப்படுத்தும் அமைப்பு உண்டு. இவை அநேகமாக குளிர் பிரதேச நாடுகளிலேயே பயன்படுத்தப்படுகின்றன. மேலும் இத்தகைய சூடேற்றிகள் பெரிய மின்சாரப் பகிர்மான நிலையங்களின் கருவிகளுக்கு உள்ளேயும் பொருத்தப்பட்டிருக்கும். காற்றில் உள்ள ஈரப்பதம் காரணமாக மின்சாரக் கருவிகள் பழுதாவதைத் தவிர்க்க இத்தகைய சூடேற்றிகள் அமைக்கப்பட்டிருக்கும்.
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

துடுப்பாட்ட உலகக்கிண்ணப் போட்டிகள் 1975 முதல் நான்கு வருடங்களுக்கு ஒரு முறை பன்னாட்டுத் துடுப்பாட்ட அவையினால் நடாத்தப்பட்டு வருகிறது.  
துடுப்பாட்ட உலகக்கிண்ணப் போட்டிகளில் மட்டையாளருக்கான சாதனைகள் பலவற்றை சச்சின் டெண்டுல்கர் படைத்துள்ளார். பந்துவீச்சு சாதனைகளில் கிளென் மெக்ரா முன்னணி வகிக்கிறார்.
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## குறியீடுகள்

**அணிக் குறியீடு**
- (300–3) என்பதன் கருத்து, ஒரு அணி மூன்று இலக்குகள் இழப்புக்கு 300 ஓட்டங்களைப் பெற்றுள்ளது. அத்துடன், வெற்றிகரமான துரத்தல் காரணமாகவோ அல்லது பந்துவீசுவதற்கு வாய்ப்பு இல்லாமை காரணமாகவோ இன்னிங்ஸ் நிறுத்தப்பட்டுள்ளது என்பதாகும்.
- (300) என்பதன் கருத்து, ஒரு அணி 300 ஓட்டங்களையும் பெற்று சகல இலக்குகளையும் இழந்துள்ளது என்பதாகும்.  
**துடுப்பாட்டக் குறியீடு**
- (100) என்பதன் கருத்து, ஒரு வீரர் 100 ஓட்டங்களைப் பெற்று ஆட்டமிழந்துள்ளார் என்பதாகும்.
- (100*) என்பதன் கருத்து, ஒரு வீரர் 100 ஓட்டங்களைப் பெற்று ஆட்டமிழக்காதுள்ளார் என்பதாகும்.  
**பந்துவீச்சுக் குறியீடு**
- (5–100) என்பதன் கருத்து, ஒரு வீரர் 100 ஓட்டங்களைக் கொடுத்து 5 இலக்குகளைக் கைப்பற்றியுள்ளார் என்பதாகும்.  
**தற்போது விளையாடுவோர்**
- ஒருநாள் பன்னாட்டுத் துடுப்பாட்டப் போட்டிகளில் தற்போதும் விளையாடிக்கொண்டிருக்கும் சாதனை வீரர்களின் பெயருக்குப் பின்னால் ^ குறியீடு காணப்படும்.
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## அணி நிலை சாதனைகள்

### அனைத்து உலகக்கிண்ணப் போட்டிகள்

| சாதனை | முதலாவது | இரண்டாவது | குறிப்புகள் |  |
| --- | --- | --- | --- | --- |
| அதிக ஓட்டங்கள் | v (2007) | 413-5 | v (1996) | 398-5 |
| குறைந்த ஓட்டங்கள் | v (2003) | 36 | v (1979) | 45 |
| வெற்றியடைந்த மிகக் கூடுதலான மொத்த ஓட்டங்கள் துரத்தல் | v (2011) | 329-7 | v (1992) | 313-7 |
| மிகக்கூடுதலான வெற்றி வேறுபாடு (ஓட்டங்கள்) | v (2007) | 257 | v (2003) | 256 |
| மிகக்குறைந்த வெற்றி வேறுபாடு (ஓட்டங்கள்) | v (1987) | 1 | v (1992) | 1 |
| மிகக் கூடுதலான வெற்றி% | 74% | 65.95% |  |  |
| கூடுதல் வெற்றிகள் | 55 | 40 |  |  |
| கூடுதல் தோல்விகள் | 37 | 32 | } |  |
<small>வெற்றி விழுக்காடு முடிவிலா ஆட்டங்களை விலக்கியும் சமன்களுக்கு அரைவெற்றி என எடுத்தும் கணக்கிட்டப்பட்டுள்ளது.</small>
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## அணி நிலை சாதனைகள்

### ஒரு போட்டித்தொடர்

| சாதனை | முதலாவது | இரண்டாவது | மூன்றாவது | குறிப்புகள் |  |  |  |
| --- | --- | --- | --- | --- | --- | --- | --- |
| மிகக் கூடுதலான வெற்றி% | (2007) | 100% | (2003) | 100% | (1996) | 100% | } |  
விளையாடிய போட்டிகளின் அடிப்படையில் தரப்படுத்தப்பட்டுள்ளது; 2007 ஆஸ்திரேலியா 11 போட்டிகள், 2003 ஆஸ்திரேலியா 11 போட்டிகள், 1996 இலங்கை 8 போட்டிகள் (புறக்கணிப்புப் போட்டிகள் 2 உட்பட). 1975 உலகக்கிண்ணத்தில், மேற்கிந்தியத் தீவுகள் அணியும் விளையாடிய அனைத்துப் போட்டிகளிலும் வென்றது (5 போட்டிகள்).
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## அணி நிலை சாதனைகள்

### தொடர் சாதனைகள்

| சாதனை | முதலாவது | இரண்டாவது | குறிப்புகள் |  |  |
| --- | --- | --- | --- | --- | --- |
| தொடர்ச்சியான வெற்றிகள் | (1999&ndash;2007) | 25 | (1975&ndash;1979) | 9 |  |
| தொடர்ச்சியான தோல்விகள் | (1983&ndash;1992) | 18 | (1996&ndash;2011) | 16 |  |
| தொடர்ச்சியான தோல்வியின்மை | (1999&ndash;2011) | 34<sup>+</sup> | (1975&ndash;1979) | 9 | } |  
<small>+ ஆஸ்திரேலியா 34 போட்டிகளில் 32ல் வெற்றி பெற்றுள்ளது. ஒரு ஆட்டம் சமநிலை, ஒரு ஆட்டம் முடிவில்லை.</small>
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## துடுப்பாட்ட சாதனைகள்

### அனைத்து உலகக்கிண்ணப் போட்டிகள்

உலகக்கிண்ணப் போட்டிகளில் அதிக ஓட்டங்களைப் பெற்றுள்ளார்.]]
உலகக்கிண்ணப் போட்டிகளில் அதிக ஆறு ஓட்டங்களைப் பெற்றுள்ளார்.]]
| சாதனை | முதலாவது | இரண்டாவது | குறிப்புகள் |  |  |
| --- | --- | --- | --- | --- | --- |
| அதிக ஓட்டங்கள் | சச்சின் டெண்டுல்கர் | 2278 | ரிக்கி பொண்டிங் | 1743 |  |
| அதிக ஓட்ட விகிதம் (குறை. 20 இன்.) | விவ் ரிச்சர்ட்ஸ் | 63.31 | ராகுல் திராவிட் | 61.42 |  |
| சிறந்த ஓட்ட வேகம் (குறை. 20 இன்.) | கபில் தேவ் | 115.14 | வீரேந்தர் சேவாக் | 106.43 |  |
| வேகமான சதம் | கெவின் ஓ'பிறையன் vs அயர்லாந்து (2011) | 67 பந்துகள் | மத்தியூ ஹெய்டன் vs தென்னாபிரிக்கா (2007) | 66 பந்துகள் |  |
| வேகமான அரைச்சதம் | பிரண்டன் மெக்கல்லம் vs கனடா (2007) | 20 பந்துகள் | மார்க் பவுச்சர் vs நெதர்லாந்து (2007) | 21 பந்துகள் |  |
| அதிக சதங்கள் | சச்சின் டெண்டுல்கர் | 6 | ரிக்கி பொண்டிங் | 5 |  |
| அதிக பூச்சிய ஓட்டங்கள் | நாதன் அஸ்லே | 22ல் 5 | இஜாஸ் அஹ்மட் | 26ல் 5 |  |
| அதிக ஆறு ஓட்டங்கள் | ரிக்கி பொண்டிங் | 31 | ஹெர்ஷல் கிப்ஸ் | 28 |  |
| போட்டியொன்றில் அதிக ஓட்டங்கள் | கேரி கிரிஸ்டன் v ஐஅஅ (1996) | 188* | சௌரவ் கங்குலி (1999) | 183 |  |
| பவுண்டரிகள் மூலமாக ஒரு இன்னிங்சில் அதிக ஓட்டங்கள் | சௌரவ் கங்குலி (1999) | 110 | விவ் ரிச்சர்ட்ஸ் (1987) | 106 | } |
சச்சின் தெண்டுல்கர் பல்வேறு துடுப்பாட்ட சாதனைகளைக் கொண்டுள்ளார். அவற்றுள் அதிக சதங்கள், அதிக அரைச் சதங்கள் மற்றும் அதிக ஓட்டங்கள் என்பன அடங்கும். மேலும் அவர் அதிக ஆட்ட நாயகன் விருதுகளையும் வென்றுள்ளார்.
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## துடுப்பாட்ட சாதனைகள்

### ஒரு போட்டித் தொடர்

| இலக்குகள் | பந்துவீச்சாளர் | ஆண்டு | போட்டிகள் | ஓவர்கள் | ஓட்டமற்ற ஓவர்கள் | ஓட்டங்கள் | ஓவருக்கான ஓட்டங்கள் | சிறந்த பந்துவீச்சுப் பெறுதி |
| --- | --- | --- | --- | --- | --- | --- | --- | --- |  
<div>Full Table on Cricinfo</div>
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## களத்தடுப்புச் சாதனைகள்

சிறந்த களத்தடுப்பாளர்களுக்கான சாதனைகள் பல்வேறு காலப்பகுதிகளில் விளையாடிய வெவ்வேறு களத்தடுப்பாளர்களால் உருவாக்கப்பட்டாலும் இலக்குக் காப்பாளருக்கான சாதனைகளில் முன்னிலை வகிப்பவர் ஆஸ்திரேலிய அணி வீரர் அடம் கில்கிறிஸ்ட் ஆவார். இவர் அனைத்துப் போட்டிகள், ஒரு தொடர் மற்றும் ஒரு போட்டி ஆகியவற்றில் அதிக ஆட்டமிழப்புக்களைச் செய்துள்ளார்.
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## களத்தடுப்புச் சாதனைகள்

### அனைத்து உலகக்கிண்ணப் போட்டிகள்

உலகக்கிண்ண வரலாற்றில் சிறந்த இலக்குக் காப்பாளராவார்.|alt=A man in a white cricket shirt and a baggy green cap, with his hand on his chin, looking to his ]]  
| சாதனை | முதலிடம் | இரண்டாமிடம் | மேற்கோள்கள் |  |  |
| --- | --- | --- | --- | --- | --- |
| அதிக ஆட்டமிழப்புக்கள் (இலக்குக் காப்பாளர்) | அடம் கில்கிறிஸ்ட் | 52 | குமார் சங்கக்கார | 46^ |  |
| அதிக பிடியெடுப்புகள் (களத்தடுப்பாளர்) | ரிக்கி பொண்டிங் | 28^ | சனத் ஜெயசூரிய | 18 | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## களத்தடுப்புச் சாதனைகள்

### ஒரு போட்டித் தொடர்

| சாதனை | முதலிடம் | இரண்டாமிடம் | மேற்கோள்கள் |  |  |  |  |
| --- | --- | --- | --- | --- | --- | --- | --- |
| அதிக ஆட்டமிழப்புக்கள் (இலக்குக் காப்பாளர்) | அடம் கில்கிறிஸ்ட் | 21 | 2003 | குமார் சங்கக்கார
அடம் கில்கிறிஸ்ட் | 17 | 2003
2007 |  |
| அதிக பிடியெடுப்புகள் (களத்தடுப்பாளர்) | ரிக்கி பொண்டிங் | 11 | 2003 | அனில் கும்ப்ளே
டேரில் கலினன்
தினேஷ் மோங்கியா
பிரெட் லீ
வீரேந்தர் சேவாக்
போல் கொலிங்வுட்
கிரேம் ஸ்மித்
மகேல ஜயவர்தன | 8 | 1996
1999
2003
2003
2003
2007
2007
2011 | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## களத்தடுப்புச் சாதனைகள்

### ஒரு போட்டி

| சாதனை | முதலிடம் | மேற்கோள்கள் |  |  |
| --- | --- | --- | --- | --- |
| அதிக ஆட்டமிழப்புக்கள் (இலக்குக் காப்பாளர்) | அடம் கில்கிறிஸ்ட் | 6 | 2003 |  |
| அதிக பிடியெடுப்புகள் (களத்தடுப்பாளர்) | முகமது கைப் | 4 | 2003 | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## ஏனையவை

### உதிரிகள்

உதிரி என்பது துடுப்பாட்ட வீரர் ஒருவரால் தனது துடுப்பின் மூலம் பெறப்படும் ஓட்டங்கள் தவிர்ந்த ஓட்டங்களாகும். முறையற்ற பந்துவீச்சு (நோபோல்) ஒன்றின் போது துடுப்பாட்ட வீரர் தனது துடுப்பினால் பந்தை அடிப்பதன் மூலம் பெறப்படும் ஓட்டங்கள் இவற்றுள் அடங்காது. உதிரிகள் துடுப்பாட்ட வீரரின் ஒட்டங்களுடன் சேர்க்கப்படாது தனியே கணக்கிடப்படும்.  
| சாதனை | முதலிடம் | இரண்டாமிடம் | மேற்கோள்கள் |  |  |
| --- | --- | --- | --- | --- | --- |
| இன்னிங்ஸ் ஒன்றில் பெறப்பட்ட அதிக உதிரிகள் | vs (1999) | 59 (5 b, 6&nbsp;lb, 33 w, 15 nb) | vs (1999) | 51 (0 b, 14&nbsp;lb, 21 w, 16 nb) | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## ஏனையவை

### மைதானங்கள்

உலகக்கிண்ணம் இங்கிலாந்தில் நான்குமுறை நடைபெற்றுள்ளது. இதனால் இங்கிலாந்து மைதானங்களில் அதிக போட்டிகள் நடைபெற்றுள்ளன.  
| சாதனை | முதலிடம் | இரண்டாமிடம் | மேற்கோள்கள் |  |  |
| --- | --- | --- | --- | --- | --- |
| அதிக போட்டிகளை நடத்திய மைதானம் | ஹெடிங்லி, லீட்ஸ் | 12 | டிரென்ட் பிரிட்ஜ், நொட்டிங்காம்
ஓல்ட் ட்ரஃப்ஃபோர்ட், மான்செஸ்டர்
எட்ஜ்பாஸ்டன், பர்மிங்காம் | 11 | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## ஏனையவை

### நடுவர்கள்

ஸ்டீவ் பக்னர் 1992 முதல் 2007 வரையான ஐந்து இறுதிப் போட்டிகளில் நடுவராகக் கடமையாற்றியுள்ளார். இதுவோர் உலகக்கிண்ண சாதனையாகும். ஆயினும் இவர் டேவிட் ஷெப்பேர்டிலும் 2 போட்டிகள் குறைவாக கடமயாற்றியுள்ளார்.  
| சாதனை | முதலிடம் | இரண்டாமிடம் | மேற்கோள்கள் |  |  |  |  |
| --- | --- | --- | --- | --- | --- | --- | --- |
| அதிக போட்டிகளில் நடுவராகக் கடமையாற்றியோர் | டேவிட் ஷெப்பேர்ட் | 46 | ஸ்டீவ் பக்னர் | 45 |  |  |  |
| இளவயது வீரர் | நிதிஷ் குமார் | 16 வருடங்கள், 283 நாட்கள் | 2011 | தல்கா ஜுபைர் | 17 வருடங்கள், 70 நாட்கள் | 2003 |  |
| வயதான வீரர் | நோலன் கிளார்க் | 47 வருடங்கள், 257 நாட்கள் | 1996 | ஜான் டிரைகொஸ் | 44 வருடங்கள், 306 நாட்கள் | 1992 | } |
# ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்

## ஏனையவை

### தலைமைத்துவம்

| சாதனை | முதலிடம் | இரண்டாமிடம் | மேற்கோள்கள் |  |  |
| --- | --- | --- | --- | --- | --- |
| அணித்தலைவராக அதிக போட்டிகள் | ரிக்கி பொண்டிங்^ | 29 | ஸ்டீபன் பிளமிங் | 27 |  |
| அணித்தலைவராக சிறந்த வெற்றி % | ரிக்கி பொண்டிங்^ | 92% (29 போட்டிகள்) | கிளைவ் லொயிட் | 88% (17 போட்டிகள்) | } |
# 2011 துடுப்பாட்ட உலகக்கிண்ண அணிகள்

இது **2011 துடுப்பாட்ட உலகக்கிண்ணத்தில்** விளையாடத் தேர்ந்தெடுக்கப்பட்ட அணிகளின் பட்டியல்.
# 2011 துடுப்பாட்ட உலகக்கிண்ண அணிகள்

### பிரிவு பி
| ஏ பி டி வில்லியர்ஸ் (கு.கா) | 17 பிப்ரவரி 1984 | 112 | வலதுகை | வலதுகை மிதவேகம் | டைடான்ஸ் |  |
| அசீம் ஆம்லா | 31 மார்ச்சு 1983 | 40 | வலதுகை | வலதுகை மிதவேகம் | டோல்பின்ஸ் |  |
| யோகன் போதா | 2 மே 1982 | 67 | வலதுகை | வலதுகை புறத்திருப்பம் | வாரியர்ஸ் |  |
| ஜே பி டுமினி | 14 ஏப்ரல் 1984 | 54 | இடதுகை | வலதுகை புறத்திருப்பம் | கேப் கோப்ராசு |  |
| பிரான்சுவா டு பிளெசீ | 13 சூலை 1984 | 1 | வலதுகை | வலதுகை கழல் திருப்பம் | டைடான்ஸ் |  |
| கொலின் இங்ராம் | 3 சூலை 1985 | 11 | இடதுகை | இல்லை | வாரியர்ஸ் |  |
| ஜக்ஸ் கலிஸ் | 16 அக்டோபர் 1975 | 307 | வலதுகை | வலதுகை விரைவு மிதம் | கேப் கோப்ராசு |  |
| மோர்னி மோர்க்கல் | 6 அக்டோபர் 1984 | 36 | இடதுகை | வலதுகை விரைவு | டைடான்ஸ் |  |
| வேயின் பார்னெல் | 30 சூலை 1989 | 18 | இடதுகை | இடதுகை விரைவு மிதம் | வாரியர்ஸ் |  |
| ரொபின் பீடர்சன் | 4 ஆகத்து 1979 | 38 | இடதுகை | மந்த இடதுகை மரபுவழி | வாரியர்ஸ் |  |
| டேல் ஸ்டெய்ன் | 27 சூன் 1983 | 46 | வலதுகை | வலதுகை விரைவு | டைடான்ஸ் |  |
| இம்ரான் தாஹிர் | 27 மார்ச்சு 1979 | 0 | வலதுகை | வலதுகை கழல் திருப்பம் | டைடான்ஸ்
வார்விக்சையர் |  |
| லோன்வாபோ சொட்சொபே | 7 மார்ச்சு 1984 | 17 | வலதுகை | இடதுகை விரைவு மிதம் | வாரியர்ஸ் |  |
| மோர்னி வான் வைக் (கு.கா) | 20 மார்ச்சு 1979 | 6 | வலதுகை | இல்லை | நைட்ஸ் | } |  
========
**பயிற்றுனர்**: ஓட்டிசு கிப்சன்
**="0" cellspacing="2" cellpadding="2"**  
| டாரென் சமி (த) | 20 திசம்பர் 1983 | 43 | வலதுகை | வலதுகை விரைவு-மிதம் | வின்வர்ட் தீவுகள் |  |
| --- | --- | --- | --- | --- | --- | --- |
| கார்ல்டன் பா (கு.கா) | 23 சூன் 1982 | 30 | வலதுகை | இல்லை | யமைக்கா |  |
| அட்ரியன் பரத் | 14 ஏப்ரல் 1990 | 5 | வலதுகை | வலதுகை புறத்திருப்பம் | டிரினிடாட் மற்றும் டோபகோ |  |
| சுலைமான் பென் | 22 சூலை 1981 | 18 | இடதுகை | மந்த இடதுகை மந்த இடதுகை மரபுவழி | பார்படோசு |  |
| ட்வேன் பிராவோ | 7 அக்டோபர் 1983 | 107 | வலதுகை | வலதுகை மிதம்-விரைவு | டிரினிடாட் மற்றும் டோபகோ |  |
| டாரென் பிராவோ | 6 பிப்ரவரி 1989 | 10 | இடதுகை | வலதுகைமிதம்-விரைவு | டிரினிடாட் மற்றும் டோபகோ |  |
| சிவ்நாரையண் சந்தர்பால் | 16 ஆகத்து 1974 | 261 | இடதுகை | வலதுகை கழல் திருப்பம் | கயானா |  |
| கிரிஸ் கெய்ல் | 21 செப்டம்பர் 1979 | 220 | இடதுகை | வலதுகை புறத்திருப்பம் | யமைக்கா |  |
| நிகிடா மில்லர் | 16 மே 1982 | 33 | வலதுகை | மந்த இடதுகை மந்த இடதுகை மரபுவழி | யமைக்கா |  |
| கீரோன் பொல்லார்ட் | 12 மே 1987 | 30 | வலதுகை | வலதுகை மிதம்-விரைவு | டிரினிடாட் மற்றும் டோபகோ |  |
| ரவி ராம்போல் | 15 அக்டோபர் 1984 | 50 | இடதுகை | வலதுகை விரைவு-மிதம் | டிரினிடாட் மற்றும் டோபகோ |  |
| கேமர் ரோச் | 30 சூன் 1988 | 13 | வலதுகை | வலதுகை விரைவு | பார்படோசு |  |
| ஆன்ட்ரே ரசல் | 29 ஏப்ரல் 1988 | 0 | வலதுகை | வலதுகை விரைவு | யமைக்கா |  |
| ராம்நரேஷ் சர்வான் | 23 சூன் 1980 | 156 | வலதுகை | வலதுகை கழல் திருப்பம் | கயானா |  |
| டெவோன் ஸ்மித் | 21 அக்டோபர் 1981 | 32 | இடதுகை | வலதுகை புறத்திருப்பம் | வின்வர்ட் தீவுகள் | } |
# தங்கக் கணினி மையம்

மையம்" மற்றும் "தங்கக் கணினி அங்காடி" இரண்டுக்குமான முகப்புப் பக்கம். இரண்டினதும் பெயர்கள் விளம்பரப் பலகையில் காணப்படுகின்றன.]]
**தங்கக் கணினி மையம்** என்பது ஹொங்கொங், கவுலூன் தீபகற்ப நிலப்பரப்பில், சம் சுயி போ மாவட்டத்தில், சம் சுயி போ நகரில் இருக்கும் கணினி மற்றும் உபகரணங்கள் விற்பனை செய்யும் ஒரு அங்காடி கட்டடமாகும். இக்கட்டடத்தில் இரண்டு பிரிவுகள் உள்ளன. ஒன்று "தங்கக் கணினி மையம்" மற்றது "தங்கக் கணினி அங்காடி" எனும் இரண்டு பிரிவுகளே அவைகளாகும்.  
en:Sham Shui Po#Golden Shopping Centre
# பென்ஸ் ஜோன்ஸ் புரதம்

**பென்ஸ் ஜோன்ஸ் புரதம்** (*Bence Jones protein*) என்பது மல்ட்டிபிள் மயலோமா அல்லது வால்டன்ஸ்ட்ராம் மேக்ரோகுளோபுலீனிமியா நோய்நிலையில் குருதி அல்லது சிறுநீரில் காணப்படும் 22 முதல் 34 கிலோ டால்டன் எடையுள்ள ஒரு கோளப் புரதமாகும். செறிவாக்கப்பட்ட சிறுநீரை மின்னாற் பகுத்தலுக்கு உட்படுத்தி இப்புரதங்களின் இருப்பு கண்டறியப்படுகிறது.
# யவ் சிம் மொங் மாவட்டம்

**யவ் சிம் மொங் மாவட்டம்** (Yau Tsim Mong District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் கவுலூன் தீபகற்ப நிலப்பரப்பு பகுதியில், மேற்கு கவுலூன் பெருநகரத்தின் மையப் பகுதியில் அமைந்துள்ளது. இது மூன்றாவது மக்கள் அடர்த்தி மிக்க மாவட்டமாகும். 2006 ஆம் ஆண்டின் மக்கள் தொகைக் கணிப்பீட்டுன் படி 280, 548 ஆகும்.
# யவ் சிம் மொங் மாவட்டம்

## வரலாறு

இந்த **யவ் சிம் மொங் மாவட்டம்** என அழைக்கப்படும் மாவட்டம், முன்னாள் **யவ் சிம் மாவட்டம்** மற்றும் **மொங் கொக் மாவட்டம்** எனும் இரண்டு மாவட்டங்களை ஒருங்கிணைத்த மாவட்டமாகும். இந்த புதிய மாவட்டம் 1994 ஆம் ஆண்டு உதயமானது. இப்புதிய மாவட்டத்தின் பெயர் **யவ்** மா டேய், **சிம்** சா சுயி மற்றும் **மொங்** கொக் எனும் மூன்று பிரதான நகரங்களை உள்ளடக்கியதன் விளைவாக, அந்நகரங்களின் பெயர்களின் முதல் பகுதிகளை ஒருங்கிணைத்து சூட்டப்பட்ட புதிய பெயரே **யவ்** + **சிம்** + **மொங்** = **யவ் சிம் மொங் மாவட்டம்** என்றானது.
# யவ் சிம் மொங் மாவட்டம்

## பிரதான நகரங்கள்

இம்மாவட்ட நிர்வாகத்தின் கீழுள்ள பிரதான நகரங்கள்:  
- டய் கொக் சுயி
- இளவரசன் எட்வர்ட்
- ஒலிப்பிக் எம்டிஆர் நிலையம்
- மொங் கொக்
- மொங் கொக் (மேற்கு)
- யவ் மா டேய்
- கவுலூன் எம்டிஆர் நிலையம்
- யோர்டான்
- குவுன் சுங்
- அரசர் பூங்கா
- சிம் சா சுயி
- சிம் சா சுயி (கிழக்கு)
# யவ் சிம் மொங் மாவட்டம்

## போக்குவரத்து

இந்த மாவட்டத்தில் ஐந்து பிரதான தொடருந்து வழிக்கோடுகள் உள்ளன. அவைகளாவன: சுன் வான் வழிக்கோடு, குவுன் டொங் வழிக்கோடு, டுன் சுங் வழிக்கோடு, கிழக்கு தொடருந்து வழிக்கோடு மற்றும் விமான நிலைய அதிவிரைவு வழிக்கோடு போன்றவைகளாகும்.  
இம்மாவட்டத்தின் ஊடாக நூற்றுக்கும் மேற்பட்ட தொடருந்து மற்றும் சிற்றுந்து போக்குவரத்து பணிகளும் நடைபெறுகின்றன. அத்துடன் பல பேருந்தகங்கள் மற்றும் சிற்றூந்தகங்கள் போன்றனவும் உள்ளன.
# யவ் சிம் மொங் மாவட்டம்

## பிற தகவல்கள்

தமிழர்கள் அடிக்கடி வந்துப் போகும் சுங்கிங் கட்டடம் இம்மாவட்டத்தில்தான் உள்ளது. அத்துடன் "மேற்கு துறைமுகக் குறுக்கு சுரங்கம்" எனும் கடலுக்கு அடியிலான சுரங்கப் பாதை ஒன்றும் இம்மாவட்டத்தில் உள்ளது.  
ஹொங்கொங்கில் பிரசித்திப்பெற்ற பல்கலைகழகங்களில் ஒன்றான ஹொங்கொங் பல்தொழில் நுட்ப பல்கலைக்கழகம் இம்மாவட்டத்தில் இருப்பது என்பதும் குறிப்பிடத்தக்கது.
# யவ் சிம் மொங் மாவட்டம்

## வெளியிணைப்புகள்

- Yau Tsim Mong District Council
- List and map of electoral constituencies (large PDF file)
# மாம்பழச்சிட்டு

**மாம்பழச்சிட்டு** அல்லது **மஞ்சள் சிட்டு** (Common Iora - *Aegithina tiphia*) என்பது வெப்பமண்டல இந்தியத் துணைக்கண்டம் மற்றும் தெற்காசியா முழுவதும் காணப்படும் (மரங்களில்) அடையும் (passerine) பறவைகளுள் ஒன்றாகும். இப்பறவைகளின் இறகுகளில் மாறுபாடுகள் உள்ளன, அவற்றில் சில துணையினங்களாக குறிப்பிடப்படுகின்றன.
# மாம்பழச்சிட்டு

## வகைப்பாடு

மஞ்சள் சிட்டில் பதினொரு துணையினங்கள் அங்கீகரிக்கப்பட்டுள்ளன:
- இலங்கை மஞ்சள் சிட்டு *A. t. multicolor* (Gmelin, JF, 1789) – தென்மேற்கு இந்தியா மற்றும் இலங்கை
- தெற்கத்திய மஞ்சள் சிட்டு *A. t. deignani* Hall, BP, 1957 – தெற்கு, கிழக்கு இந்தியா மற்றும் வடக்கு, மத்திய மியான்மர்
- *A. t. humei* Baker, ECS, 1922 – மத்திய தீபகற்ப இந்தியா
- *A. t. tiphia* (Linnaeus, 1758) – வட இந்தியா முதல் மேற்கு மியான்மர் வரை
- *A. t. septentrionalis* Koelz, 1939 – வடமேற்கு இமயமலை
- *A. t. philipi* Oustalet, 1886 – தெற்கு-மத்திய சீனா, கிழக்கு மியான்மர், வடக்கு தாய்லாந்து மற்றும் வடக்கு, மத்திய இந்தோசீனா
- *A. t. cambodiana* Hall, BP, 1957 – தென்கிழக்கு தாய்லாந்து, கம்போடியா மற்றும் தெற்கு வியட்நாம்
- *A. t. horizoptera* Oberholser, 1912 – தென்கிழக்கு மியான்மர் மற்றும் தென்மேற்கு தாய்லாந்து, மலாய் தீபகற்பம், சுமத்ரா மற்றும் அருகிலுள்ள தீவுகள்
- *A. t. scapularis* (Horsfield, 1821) – சாவகம் மற்றும் பாலி
- *A. t. viridis* (Bonaparte, 1850) – மத்திய, தெற்கு போர்னியோ
- *A. t. aequanimis* Bangs, 1922 – வடக்கு போர்னியோ மற்றும் மேற்கு பிலிப்பைன்ஸ்
# மாம்பழச்சிட்டு

## அளவும் இயல்புகளும்

இது ஊர்க்குருவியிலும் சற்று சிறிதாய்க் கீழ்ப்பக்கம் பசுமஞ்சளாய் இருக்கும் ( 14 செமீ [] ). ஆண், பெண் இரண்டுமே இனப்பெருக்கமல்லா காலத்தில் பசுமை கலந்த மஞ்சள் நிறவுடலும் இறக்கைகளில் வெண்பட்டைகளும் கொண்டிருக்கும்; ஆனால் பெண் சிட்டின் மேல்பாகம் பசுமையாக இருக்கும், ஆணின் இறக்கைப்பகுதி கருமை அதிகமாயிருக்கும்; இனப்பெருக்க காலத்தில் ஆணின் முதுகும் தலையும் வாலும் கருத்திருக்கும்; மஞ்சள் நிறம் தூக்கலாகத் தெரியும். குளிர்காலத்தில் ஆண் சிட்டு தன் கருமையை இழந்து பேடையைப் போல் பசுமை போர்த்திருக்கும். மர நெருக்கமுள்ள இடங்கள், தோட்டங்கள், சிறு காடுகளில் இவை இணையுடன் வாழும்.
# கவுலூன்

**கவுலூன்** (Kowloon) என்பது ஹொங்கொங்கின் பெருநகர நிலப்பரப்பைக் குறிக்கும் பெயராகும். இந்த பெருநகர நிலப்பரப்பிற்குள் கவுலூன் தீபகற்பம் மற்றும் புதிய கவுலூன் நகரபரப்புகளும் உள்ளடக்கமாகும். இந்த பெருநிலப்பரப்பின் எல்லைகளாக கிழக்கில் லெய் யூ மூன், மேற்கில் மெய் பூ சுன் ச்சுன் மற்றும் கல்லுடைப்பான் தீவும், வடக்கில் சிங்கப் பாறை, தெற்கில் விக்டோரியா துறைமுகம் போன்றவைகளும் உள்ளன. இப்பெருநிலப்பரப்பின் மக்கள் தொகை 2006 ஆம் ஆண்டின் கணிப்பின் படி 2,019,533 ஆகும். மக்கள் அடர்த்தி 43,033/km ஆகும். ஹொங்கொங் தீவின் கடலின் எதிரே வடப்பகுதியிலும், புதிய கட்டுப்பாட்டகத்தின் தெற்காகவும் அமைந்துள்ளது. இந்த தீபகற்ப நிலப்பரப்பு 47 கிலோ மீட்டர்களை கொண்டுள்ளது. ஹொங்கொங் மொத்த மக்கள் தொகையில் 48% வீதமான மக்கள் தொகையினர் இப்பெருநிலப்பரப்பிலேயே உள்ளனர்.
# கவுலூன்

## சட்ட சபை அலகுகள்

கவுலூன் பெருநகர நிலப்பரப்பு, புவியியல் ரீதியாக ஹொங்கொங்கின் இரண்டு சட்ட சபைகளை அலகுகளைக் கொண்டுள்ளது, அவைகளாவன:  
- **கவுலூன் கிழக்கு** வொங் டயி சின் மற்றும் குவுன் டொங் நகரசபை அலகுகளை உள்ளடக்கியுள்ளது.
- **கவுலூன் மேற்கு** யவ் சிம் மொங், சம் சுயி போ மற்றும் கவுலூன் நகரம் அலகுகளை உள்ளடக்கியுள்ளது.
# கவுலூன்

## நிர்வாக அலகுகள்

இந்த கவுலூன் பெருநகர நிலப்பரப்புக்குள் ஐந்து மாவட்டங்கள் உள்ளடங்கியுள்ளன:  
- கவுலூன் நகர மாவட்டம்
- குவுன் டொங் மாவட்டம்
- சம் சுயி போ மாவட்டம்
- வொங் டயி சின் மாவட்டம்
- யவ் சிம் மொங் மாவட்டம்
# கவுலூன்

## வெளியிணைப்புகள்

- The West Kowloon Cultural Village website - New Project!
- Cap 1 Sched 4 Area of Kowloon
# நாணயம் சுண்டல்

இரண்டு நிகழ்தகவுகள் கொண்ட நிகழ்ச்சி ஒன்றில் எழுமாறாக ஒன்றைத் தெரிவு செய்வதில் பொதுவாக **நாணயச் சுண்டல்** (*coin flipping* அல்லது *coin tossing*) நடாத்தப்படுகிறது.  
பொதுவாக விளையாட்டுப் போட்டிகளில் ஆட்ட நிகழ்வுகளுக்காக அணிகளை ஒழுங்குபடுத்துவதில் நாணயச் சுண்டல் பயன்படுகிறது. நாணயத்தின் இரு பக்கங்களில்; பெறுமதி பொறிக்கப்பட்ட பகுதி **பூ** எனவும் அரச இலட்சணை அல்லது இராணி தலை பொறிக்கப்பட்ட பகுதி **தலை** எனவும் கொள்ளப்படும்.
# நாணயம் சுண்டல்

## சுண்டப்படும் முறை

நாணயம் மடிக்கப்பட்ட சுட்டு விரலின் மீது வைக்கப்படும். பின் பருவிரலின் மூலம் வளியில் சுழன்று செல்லக்கூடியவாறு
சுண்டப்படும். வளியில் சுழன்றுகொண்டிருக்கும் போதே தலை, பூ தீர்மானிக்கப்படும்.
# நாணயம் சுண்டல்

## கணிதப்பயன்பாடு

சம நிகழ்தகவுள்ள சந்தர்ப்பங்களில் நாணயச் சுண்டல் பயன்படுத்தப்படும். ஒன்றுக்கு மேற்பட்ட தடவைகளிலும் நாணயச் சுண்டல் மேற்கொள்ளப்படலாம்.
# நாணயம் சுண்டல்

## கணிதப்பயன்பாடு

### இரு தடவைகள் நாணயம் சுண்டப்படும் போது நிகழ்தகவின் பரம்பலை கணித முறையில் குறித்தல்

|]]
|]]  
இங்கு சாத்தியமான நிகழ்வுகள்:  
{பூ,தலை},{பூ,பூ},{தலை,பூ},{தலை,தலை}  
நிகழ்தகவுகள்:  
{பூ,தலை}= 1/4  
{பூ,பூ} = 1/4  
{தலை,பூ}= 1/4  
{தலை,தலை} = 1/4
# அவிநயம்

**அவிநயம்** என்பது கி.பி. 9-ஆம் நூற்றாண்டில் எழுதப்பட்ட ஒரு தமிழ் இலக்கண நூல் ஆகும். இதனைக் கி.பி. ஆறாம் நூற்றாண்டு நூல் எனவும் குறிப்பிடுகின்றனர். இந்த நூல் அவிநாயனார் என்று அறியப்படும் புலவரால் எழுதப்பட்டது. இந்தப் புலவரின் பெயர் அவிநயம் என்னும் நூல் எழுதியதால் உருவாக்கப்பட்டதாக எண்ண இடம் தருகிறது. இடைக்காலத்தில் பல்லவர் காலத்தில் தோன்றிய நூல் இதுவாகும்.  
தொல்காப்பியம், இறையனார் களவியல், யாப்பருங்கலம், யாப்பருங்கலக் காரிகை, வீரசோழியம், நன்னூல், களவியற் காரிகை, புறப்பொருள் வெண்பாமாலை, பன்னிரு பாட்டியல் என்னும் நூல்களுக்கு எழுதப்பட்ட உரைநூல் மேற்கோள்களிலிருந்து திரட்டப்பட்டவை. இதனை முதன்முதலில் திரட்டியவர் மயிலை சீனி வேங்கடசாமி.  
இந்த நூலுக்கு இராச பவித்திரப் பல்லவதரையன் என்ற உரையாசிரியர் உரை எழுதி உள்ளார்.  
அவிநயம், அவிநயப் புறனடை, அவிநயனார் பாட்டியல், அவிநயனார் புறத்திணைப்படலம் என நான்காகப் பிரிக்கப்பட்டு அவிநயம் பதிப்பிக்கப்பட்டிருக்கின்றது. எழுத்த்திகாரம், சொல்லதிகாரம், பொருளதிகாரம், யாப்பதிகாரம், அவிநயப் புறனடை, அவிநயனார் பாட்டியல் எனவும் இதனைப் பகுத்துக் காட்டியுள்ளனர்.
# டனாக்

**டனாக்** (**தனாக்**) என்பது யூதர்களுக்கு புனித நூலாகிய யூத விவிலியத்தின் தொகுப்பைக் குறிக்கும் பெயர் ஆகும். இது எபிரேயத்தில் תַּנַ"ךְ&lrm; (Tanakh) என்று எழுதப்படும். அதன் ஒலிப்பு taˈnaχ அல்லது təˈnax என்று வரும் (Tenakh, Tenak, Tanach போன்ற சொல் வடிவங்களும் உண்டு)  
**டனாக்** என்னும் சுருக்கப் பெயர் தோரா (Torah), நவியீம் (Nevi'im), கெதுவிம் (Ketuvim) என்னும் மூன்று எபிரேயச் சொற்களின் முதல் எழுத்துக்களையும் கொண்டு உருவாக்கப்பட்ட ஒரு கலைச்சொல் ஆகும் (அதாவது: **T**a**N**a**K**h). இச்சொல் எபிரேய விவிலியத்தின் மூன்று பகுதிகளையும் கீழ்வருமாறு குறித்துநிற்கிறது:
- தோரா (Torah): இதன் பொருள் "படிப்பினை" என்பதாகும். இதில் விவிலியத்தின் முதல் ஐந்து நூல்களும் அடங்கும். இவற்றை மோசே எழுதினார் என்பது மரபு.
- நவீம் (Nevi'im): இதன் பொருள் "இறைவாக்கினர் நூல்கள்" என்பதாகும்.
- கெத்துவிம் (Ketuvim): இதன் பொருள் "எழுத்துப் படைப்புகள்" என்பதாகும்.
# டனாக்

## தனாக் நூல்களின் எண்ணிக்கை

யூத மரபுப்படி, தாநாக்கில் அடங்கியுள்ள நூல்கள் 24 ஆகும். அவை பின்வருமாறு:
- தோரா - ஐந்து நூல்கள்
- நவீம் - எட்டு நூல்கள்
- கெத்துவிம் - பதினொரு நூல்கள்.
# டனாக்

## தோரா நூல் வரிசை

- 1. Bereshith – தொடக்க நூல்
- 2. Shemot – விடுதலைப் பயணம்
- 3. Vayikra – லேவியர்
- 4. Bamidbar – எண்ணிக்கை
- 5. Devarim – இணைச் சட்டம்
# டனாக்

## நவீம் நூல் வரிசை

- 6. (יהושע / Y'hoshua) – யோசுவா
- 7. (שופטים / Shophtim) – நீதித் தலைவர்கள்
- 8. (שמואל / Sh'muel) – 1 சாமுவேல்; 2 சாமுவேல். (இவை இரண்டும் ஒரே நூலாகக் கருதப்படுகின்றன).
- 9. (מלכים / M'lakhim) – 1 அரசர்கள்; 2 அரசர்கள். (இவை இரண்டும் ஒரே நூலாகக் கருதப்படுகின்றன)
- 10. (ישעיה / Y'shayahu) – எசாயா
- 11. (ירמיה / Yir'mi'yahu) – எரேமியா
- 12. (יחזקאל / Y'khezqel) – எசேக்கியேல்
- 13. The Twelve Prophets (תרי עשר) - பன்னிரு இறைவாக்கினர்கள்:
:* a. (הושע / Hoshea) – ஓசேயா
:* b. (יואל / Yo'el) – யோவேல்
:* c. (עמוס / Amos) – ஆமோஸ்
:* d. (עובדיה / Ovadyah) – ஒபதியா
:* e. (יונה / Yonah) – யோனா
:* f. (מיכה / Mikhah) – மீக்கா
:* g. (נחום / Nakhum) – நாகூம்
:* h. (חבקוק /Havakuk) – அபக்கூக்கு
:* i. (צפניה / Ts'phanyah) – செப்பனியா
:* j. (חגי / Khagai) – ஆகாய்
:* k. (זכריה / Z'kharyah) – செக்கரியா
:* l. (מלאכי / Mal'akhi) – மலாக்கி  
(இப்பன்னிரு சிறு நூல்களும் ஒரே சுருளில் அடங்கியிருந்ததால் ஒரே நூலாக எண்ணப்பட்டன)
# டனாக்

## கெத்துவிம் நூல் வரிசை

- 14. (תהלים / Tehillim) – திருப்பாடல்கள்
- 15. (משלי / Mishlei) – நீதிமொழிகள்
- 16. (איוב / Iyov) – யோபு  
The "Five Megilot" / "Five Scrolls": ஐந்து சுருள்கள்:
- 17. (שיר השירים / Shir Hashirim) – இனிமைமிகு பாடல்
- 18. (רות / Rut) – ரூத்து
- 19. (איכה / Eikhah) – புலம்பல்
- 20. (קהלת / Kohelet) – சபை உரையாளர்
- 21. (אסתר / Esther) – எஸ்தர்  
பிற கெதுவிம் (எழுத்துப் படைப்புகள்):  
- 22. (דניאל / Dani'el) – தானியேல்
- 23. (עזרא ונחמיה / Ezra v'Nechemia) – எஸ்ரா; நெகேமியா. (இவை இரண்டும் ஒரே நூலாகக் கருதப்படுகின்றன)
- 24. (דברי הימים / Divrei Hayamim) – 1 குறிப்பேடு; 2 குறிப்பேடு. (இவை இரண்டும் ஒரே நூலாகக் கருதப்படுகின்றன)
# 5-ஆம் நூற்றாண்டு

கிபி **ஐந்தாம் நூற்றாண்டு** (5ம் நூற்றாண்டு, 5th century AD) என்ற காலப்பகுதி கிபி 401 தொடக்கம் கிபி 499 வரையான காலப்பகுதியைக் குறிக்கிறது.
# 5-ஆம் நூற்றாண்டு

## நிகழ்வுகள்

- 399 – 412 - பாசியான் என்ற சீன பௌத்தத் துறவி பௌத்த நூல்களைத் தேடி இந்தியப் பெருங்கடல் ஊடாக இலங்கை,மற்றும் இந்தியாவுக்குப் பயணம் மேற்கொண்டார்.
- கி. 401 - பௌத்த துறவியும் சூத்திரங்களை சீன மொழியில் மொழிபெயர்த்தவருமான குமாரஜீவா என்பவர் சீனாவின் சங்கான் (இன்றைய சியான்) நகரை அடைந்தார்.
- பெரிய பிரித்தானியாவை ரோமர்கள் கைவிட்டனர். மத்திய காலத்தின் ஆரம்பப் பகுதியாக இது கருதப்படுகிறது.
- கி. 430 - மாயா நகரின் பல பகுதிகளை (இன்றைய எல் சல்வடோர்) இலபாங்கோ என்ற எரிமலை அழித்தது.
- 440 இன் பின்னர் பிரித்தானியாவில் ஆங்கிலோ-சாக்சன் மக்கள் குடியேறினர்.
- பௌத்த மதம் பர்மா, மற்றும் இந்தோனேசியாவை அடைந்தது.
- ஆப்பிரிக்க மற்றும் இந்தோனேசியக் குடியேறிகள் மடகஸ்காரை அடைந்தனர்.
# 5-ஆம் நூற்றாண்டு

## குறிப்பிடத்தக்கவர்கள்

- முதலாம் ஆரியபட்டா, இந்தியக் கணிதவியலர்
- திருமந்திரம் நூலை இயற்றிய திருமூலர்
# கடவுனு பொறந்துவ

**கடவனு பொறந்துவ** (சிங்களம்: *කඩවුනු පොරොන්දුව*, நிறைவேற்றப்படாத வாக்குறுதி) என்பது இலங்கையின் முதலாவது சிங்களப் பேசும் படமாகும். இத்திரைப்படம் 1947 ஆம் ஆண்டு சனவரி 21 திகதியன்று திரையிடப்பட்டது.  
இத்திரைப்படம் இதே பெயரில் மீண்டும் 1982 ஆம் ஆண்டில் தயாரிக்கப்பட்டது. இதில் விஜய குமாரதுங்க நடித்திருந்தார்.
# கடவுனு பொறந்துவ

## தயாரிப்பு, நெறிப்படுத்தல்

‘கடவனு பொறந்துவ’ இலங்கையில் தயாரிக்கப்பட்ட முதலாவது சிங்களத் திரைப்படமாக இருந்தாலும் அதன் தயாரிப்புக்கு முன்னின்று உழைத்தவர்கள் இலங்கைத் தமிழர்களும், முஸ்லிம்களும், இந்தியத் திரைப்படக் கலைஞர்களும் ஆவர். இந்தப் படத்தை எஸ். எம். நாயகம் தயாரிக்க இந்தியாவைச் சேர்ந்த ஜோதி சின்ஹா என்பவர் நெறிப்படுத்தியிருந்தார்.
# கடவுனு பொறந்துவ

## நடிகர்கள்

இந்தப் படத்தில் கதாநாயகனாக பி. ஏ. டபிள்யூ. ஜயமானவும், கதாநாயகியாக ருக்மணி தேவியும் மற்றும் எடி ஜயமான, ஜெமினிகாந்தா, ஹிகோ. பெர்னாண்டோ, பீற்றர் பீரிஸ், ஸ்டன்லி மல்வராச்சி, பேட்டம் பெர்னாண்டோ உட்படப் பலரும் நடித்திருந்தனர்.
# கடவுனு பொறந்துவ

## பாடல்கள்

மொகிதீன் பேக் மற்றும் தென்னிந்தியத் திரைப்படப் பாடகர்களான ஏ. எம். ராஜா, ஜிக்கி, ஜமுனாராணி, என். சி. கிருஷ்ணன் ஆகியோர் பாடல்களைப் பாடியிருந்தனர். 12 பாடல்கள் இடம்பெற்றிருந்தன. அவற்றை ஆர். நாராயண ஐயர் இசையமைத்திருந்தார்.
# கடவுனு பொறந்துவ

## வெற்றிப்படம்

இத்திரைப்படம் முதன் முதலில் கொழும்பில் கிங்ஸ்லி திரையரங்கில் திரையிடப்பட்டது. 200 நாட்கள் தொடர்ந்தும் திரையிடப்பட்டது. சிங்களத் திரையுலகில் வசூல் சாதனையை படைத்தது.
# கொலோசையர் (நூல்)

**கொலோசையர்** அல்லது **கொலோசையருக்கு எழுதிய திருமுகம்** (*Letter [Epistle] to the Colossians*)
என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பன்னிரண்டாவதாகவும், தூய பவுலின் திருமுகங்கள் வரிசையில் ஏழாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Kolossaeis (Επιστολή προς Κολοσσαείς) எனவும் இலத்தீன் மொழிபெயர்ப்பில் Epistula ad Colossenses எனவும் உள்ளது . இம்மடல் தூய பவுலின் பெயரால் கி.பி. 70-80 ஆண்டுகளில் அவரது சீடர் ஒருவரால் எழுதப்பட்டிருக்கலாம் என்பது அறிஞர் கருத்து. இதை மறுப்போரும் உள்ளனர் .
# கொலோசையர் (நூல்)

## கொலோசையர்: கிறிஸ்து பற்றிய மடல்

விவிலியத்தில் கிறிஸ்தியல் விளக்கம் மிகுதியாய்க் கொண்ட நூல் கொலோசையர் திருமுகம் ஆகும். கிறிஸ்து இல்லாமல் கிறிஸ்தவர்களாக வாழ இயலாது என இத்திருமுகம் வலியுறுத்திக் கூறுகிறது.
# கொலோசையர் (நூல்)

## திருமுகம் எழுதிய ஆசிரியர்

கொலோசையர் திருமுகத்திலேயே தூய பவுல்தான் இதன் ஆசிரியர் எனக் குறிப்பிடப்பட்டுள்ளது. காண்க:
- "கிறிஸ்துவோடு இணைந்து நம்பிக்கை கொண்டவர்களாய் வாழும் சகோதரர் சகோதரிகளாகிய கொலோசை நகர இறை மக்களுக்குக் கடவுளின் திருவுளத்தால் கிறிஸ்து இயேசுவின் திருத்தூதனாயிருக்கும் பவுலும் சகோதரர் திமொத்தேயுவும் எழுதுவது..." (கொலோ 1:1)
- "...பவுலாகிய நான் இந்நற்செய்தியை அறிவிக்கும் திருத்தொண்டன் ஆனேன்" (கொலோ 23).
- "...பவுலாகிய நான் இவ்வாழ்த்தை என் கைப்பட எழுதுகிறேன்..." (கொலோ 4:18).  
இத்திருமுகத்தின் ஆசிரியர் தூய பவுல்தான் என்னும் கருத்து தொடக்க காலத் திருச்சபை அறிஞர்களால் பரவலாக ஏற்றுக்கொள்ளப்பட்டது. தூய இரனேயு, அலக்சாந்திரியா கிளெமெந்து, தெர்த்தூல்லியன், ஒரிஜன், எவுசேபியுசு போன்றோரை இவண் குறிப்பிடலாம். 19ஆம் நூற்றாண்டுவரை இதனை யாரும் மறுக்கவில்லை. ஆனால் அண்மைக் காலத்தில் இத்திருமுகத்தில் பயன்படுத்தப்படும் சொற்கள், மொழிநடை, இறையியல் கருத்துக்கள் அடிப்படையில் இம்மடலைப் பவுலே நேரடியாக எழுதியிருக்க மாட்டார் என்னும் கருத்து வலுப்பெற்று வருகிறது . அவரது கண்ணோட்டத்தில், மாறிவிட்ட கால கட்டத்திற்கும் சிக்கல்களுக்கும் ஏற்ப, அவரது பெயரில் பவுலின் சீடர் ஒருவர் இதனை எழுதியிருக்க வேண்டும் எனப் பல அறிஞர்கள் கருதுகின்றனர்.  
பவுலின் பிற திருமுகங்களில் காணப்படாத 48 சொற்கள் கொலோசையரில் காணப்படுகின்றன. அவற்றுள் 33 சொற்கள் புதிய ஏற்பாட்டில் எங்குமே காணப்படவில்லை. திருவழிபாட்டில் பயன்படும் கவிதைகள் கொலோசையரில் மிகுதியாக உள்ளன. கிறிஸ்து, நிறைவுக்காலம், திருச்சபை போன்ற இறையியல் கருத்துகள் இம்மடலில் மிக விரிவாக உள்ளன. இத்தகைய வேறுபாடுகள் இத்திருமுகத்திற்கும் பவுலின் பிற திருமுகங்களுக்கும் இடையே காணப்படுவதால் தூய பவுல் இம்மடலை நேரடியாக எழுதியிருக்கமாட்டார் என்னும் கருத்து எழுந்துள்ளது.